সুখলতা রাও
সুখলতা রাও (২৩ অক্টোবর,১৮৮৬- ৯ জুলাই,১৯৬৯) একজন বাঙালি সাহিত্যিক ও সমাজসেবী যিনি ১৮৮৬ সালের ২৩ শে অক্টোবর, কলকাতায় বিখ্যাত শিশুসাহিত্যিক উপেন্দ্রকিশোর রায়চৌধুরীর ঘরে জন্মগ্রহণ করেন। সুখলতা রাও কলকাতার ব্রাহ্ম বালিকা বিদ্যালয় এবং বেথুন কলেজে পড়াশোনা করেন। ১৯০৩ সালে বেথুন কলেজ থেকে ব্যচেলর ডিগ্রি লাভ করেন। ১৯০৭ সালে তিনি উড়িষ্যার জয়ন্ত রাওকে বিবাহ করেন ও স্বামীর সাথে কটক চলে যান। কটক যাওয়ার পর তিনি সেখানে ‘শিশু ও মাতৃমঙ্গল কেন্দ্র’, ‘উড়িষ্যা নারী সেবা সংঘ’ প্রভৃতি সামাজিক প্রতিষ্ঠান গড়ে তোলেন।